
διατάξεις του άρθρου Ιδτου Ν. 2231/1994. 2 

342. Ίδρυση Δ' Παθολογικής Κλινικής στην Ιατρική 

Σχολή του Εθνικού και Καποδιστριακού Πανεπι¬ 
στημίου Αθηνών και καθορισμός του εσωτερικού 
της κανονισμού. 3 

343. Κατανομή οργανικών θέσεων Προέδρων Εφετών 

και Εφετών σε Εφετεία του Κράτους. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 316/97 αρμοδιότητας 
Υπουργείου Εθν. Παιδείας και Θρησκευμάτων 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 340 (1 ) 

Καθορισμός τόπου εκτός έδρας συνεδριάσεως του Β' 
τμήματος του Αναθεωρητικού Δικαστηρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 168παρ. 2 εδάφιο β'του Στρατιωτικού Ποι¬ 
νικού Κώδικα, που κυρώθηκε με το άρθρο πρώτο του Ν. 
2287/95 (ΦΕΚΑ'20/95). 

β. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚΑ' 154/92). 

γ. Το υπ’ αριθ. 420/95 Προεδρικό Διάταγμα, «Καθορι¬ 
σμός τόπου εκτός έδρας συνεδριάσεως του Β'τμήματος 
του Αναθεωρητικού Δικαστηρίου» (ΦΕΚΑ'242/95). 

δ. Την υπ’ αριθ. Φ.454.2/298093/Σ.739/31.8.95 Απόφα¬ 
ση του Υπουργού Εθνικής Άμυνας «Χωρισμός του Αναθε¬ 
ωρητικού Δικαστηρίου σε Τμήματα» (ΦΕΚ Β' 777/95). 

ε. Το γεγονός ότι από τις διατάξεις του παρόντος δια¬ 
τάγματος δεν προκαλείται δαράνη σε βάρος του κρατι¬ 
κού Προϋπολογισμού. 


στ. Την υπ’ αριθ. 387/97 Γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Άμυνας, αποφασίζουμε: 

Άρθρο 1 

Το Β Τμήμα του Αναθεωρητικού Δικαστηρίου μπορεί να 
συνεδριάζει εκτός από τη Θεσσαλονίκη και στην Ξάνθη. 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος Προεδρικού Διατάγμα¬ 
τος. 

Αθήνα, 13 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 341 (2 ) 

Προσαρμογή της ισχύουσας νομοθεσίας περί του Σώμα¬ 
τος Ορκωτών Ελεγκτών (Σ.Ο.Ε.). στις διατάξεις του 
άρθρου 18του Ν.2231/1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 75 του Ν.1969/1991 Εται¬ 
ρίες Επενδύσεων Χαρτοφυλακίου κλπ." (ΦΕΚ 167Α). 

β. Τις διατάξεις του άρθρου 18 του Ν.2231/1994 "Σύ¬ 
σταση και λειτουργία Ινστιτούτου Μετρολογίας κλπ.) 
(ΦΕΚ 139Α). 

γ. Τις διατάξεις των ΠΔ 226/1992 (ΦΕΚ 120Α) και 
227/1992 (ΦΕΚ 120Α). 

δ. Την με αριθμό 314/4.10.1996 (κοινή απόφαση του 
Πρωθυπουργού και της Υπουργού Ανάπτυξης "Ανάθεση 
αρμοδιοτήτων στους Υφυπουργούς Ανάπτυξης κ.Αννα 
Διαμαντοπούλου και Μιχάλη Χρυσοχοΐδη" (ΦΕΚ 
924/Β/8.10.96). 

ε. Την υπ’αριθμ. Πρωτ. Φ32/512/21.3.95 γνώμη του Οι¬ 
κονομικού Επιμελητηρίου της Ελλάδος. 

στ. Το γεγονός ότι από τις διατάξεις του παρόντος δεν 

προκαλείται δαπάνη σε βάρος του κρατικού προϋπολογι¬ 
σμού. 

ζ. Τις με υπ’αριθμούς 638/1995 και 502/1997 γνωμοδο¬ 
τήσεις του Συμβουλίου της Επικράτειας, μετά από πρό¬ 
ταση των Υπουργών Εθνικής Οικονομίας και του Υφ/γού 
Ανάπτυξης, αποφασίζουμε: 

ΤΡΟΠΟΠΟΙΗΣΗ ΔΙΑΤΑΞΕΩΝ ΠΕΡΙ ΤΟΥ Σ.Ο.Ε. 

ΤΟΥ Π.Δ. 226/1992 ΚΑΙ ΤΟΥ Π.Δ. 227/1992 

Αρθρο 1 

1. Η παράγραφος 3 του άρθρου 1 του ΠΔ 226/1992 α¬ 
ντικαθίσταται ως εξής: 

"3. Το οικονομικό έτος του Σ.Ο.Ε. αρχίζει την 1η Ιανου¬ 
άριου εκάστου έτους και λήγει την 31η Δεκεμβρίου του ί¬ 
διου έτους". 

2. Στο άρθρο 4 του ΠΔ 226/1992 ο τίτλος "Αρνηση πα¬ 
ροχής υπηρεσιών-εξαίρεση" αντικαθίσταται σε "Αρνηση 
παροχής υπηρεσιών-εξαίρεση-αντικατάσταση" και προ¬ 
στίθενται παράγραφοι 3 και 4 ως εξής: 

"3. Οι διατάξεις των προηγούμενων παραγράφων ε¬ 
φαρμόζονται αναλόγως και σε περίπτωση που η εκλεγ¬ 
μένη εταιρία ή κοινοπραξία ελεγκτών αποποιείται την α¬ 
νάληψη ή τη συνέχιση του τακτικού ελέγχου μιας οικονο¬ 
μικής μονάδας ή ο ελεγχόμενος ανακαλεί την εκλογή 
συγκεκριμένης εταιρίας ή κοινοπραξίας ελεγκτών". 

"4. Κάθε εταιρία ή κοινοπραξία ελεγκτών μπορεί να ζη¬ 
τήσει από το Εποπτικό Συμβούλιο την έγκριση αντικατά¬ 
στασης του απ’αυτή διορισμένου ελεγκτή μιας οικονομι¬ 
κής μονάδας. Το Εποπτικό Συμβούλιο εγκρίνει την αντι¬ 
κατάσταση αν κρίνει, από τα τιθέμενα υπόψη του 
στοιχεία, ότι ο ελεγκτής έπαυσε να πληρεί τις προϋποθέ¬ 
σεις του παρόντος ΠΔ ή ότι η παραμονή του στην ελεγχό¬ 
μενη μονάδα αποβαίνει επιζήμια γι’αυτή ή για την εταιρία 
ή κοινοπραξία που τον διόρισε ή για τον ελεγκτικό θεσμό 
γενικότερα". 

3. Η παράγραφος 2 του άρθρου 5 του ΠΔ 226/1992 α¬ 
ντικαθίσταται ως εξής: 

"2. Οι Ορκωτοί Ελεγκτές έχουνπλήρητα δικαιώματα και 
τις αντίστοιχες υποχρεώσεις του μέλους του Σώματος 
Ορκωτών Ελεγκτών και ασκούν ελευθέρως και υπό ιδία 
ευθύνη τις εργασίες που αναφέρονται στο άρθρο 3 του 
παρόντος. Η ανάληψη και εκτέλεση των ελέγχων της πα¬ 
ραγράφου 1 του ιδίου άρθρου γίνεται πάντοτε σύμφωνα 
με τις διατάξειςτου άρθρου 18". 

4. Η παράγραφος 4 του άρθρου 8 του ΠΔ 226/1992 α¬ 
ντικαθίσταται ως εξής: 

"4. Η θητεία του Προέδρου και των μελών του Εποπτι¬ 
κού Συμβουλίου, που σύμφωνα με το άρθρο 7 παρ.4 είναι 
τριετής, δύναται να ανανεούται. Εκλιπόντος ή αποχωρή- 
σαντος του Προέδρου ή μέλους του Εποπτικού Συμβου¬ 
λίου, ο αναπληρωτής του για το υπόλοιπο της θητείας ε¬ 
κλέγεται με απόφαση του Εποπτικού Συμβουλίου". 

5. Ηπερίπτωση δ'της παραγράφου 2του άρθρου 9του 
ΠΔ 226/1992 αντικαθίσταται ως εξής: 

"δ. Κανονίζει τα της διεξαγωγής των εξετάσεων για τη, 
σύμφωνα με τις διατάξειςτου επόμενου άρθρου 10, εισ¬ 
δοχή στο Σ.Ο.Ε. νέων Ορκωτών Ελεγκτών ή για την προα¬ 
γωγή στην επόμενη βαθμίδα των Ασκούμενων, Δόκιμων 
και Επίκουρων Ορκωτών Ελεγκτών". 

6. Στο άρθρο 10 του ΠΔ 226/1992 γίνονται οι ακόλουθες 
τροποποιήσεις και προσθήκες: 

α.Το πρώτο εδάφιο της παραγράφου 2 αντικαθίσταται 
ως εξής: 


"Στη βαθμίδα του Δόκιμου Ορκωτού Ελεγκτή διορίζεται 
ο Ασκούμενος Ορκωτός Ελεγκτής, εφόσον έχει ασκήσει 
αποδεδειγμένα ελεγκτικό έργο επί διετία στη βαθμίδατου 
Ασκούμενου και επιτύχει στις εξετάσεις επί όλων των θε¬ 
μάτων της ενότητας Α’, κατά τα οριζόμενα στο άρθρο 11 
του παρόντος". 

β. Η παράγραφος 3 αντικαθίσταται ως εξής: 

"3. Στη βαθμίδατου Επίκουρου Ορκωτού Ελεγκτή διο¬ 
ρίζεται ο Δόκιμος Ορκωτός Ελεγκτής, εφόσον έχει ασκή¬ 
σει αποδεδειγμένα ελεγκτικό έργο επί τριετία στη βαθμί¬ 
δα του Δόκιμου και έχει επιτύχει στις εξετάσεις των θεμά¬ 
των της ενότητας Β’, κατά τα οριζόμενα στο άρθρο 11 του 
παρόντος". 

γ. Η παράγραφος 4 αντικαθίσταται ως εξής: 

"4. Στη βαθμίδατου Ορκωτού Ελεγκτή διορίζεται ο Επί¬ 
κουρος Ορκωτός Ελεγκτής εφόσον έχει ασκήσει αποδε¬ 
δειγμένα ελεγκτικό έργο επί τριετία στη βαθμίδατου Επί¬ 
κουρου και έχει επιτύχει στις εξετάσεις της ενότητας Γ', 
κατά τα οριζόμενα στο άρθρο 11 του παρόντος". 

7. Στο άρθρο 11 του ΠΔ 226/1992 γίνονται οι ακόλουθες 
τροποποιήσεις: 

α. Η παράγραφος 2, όπως αναριθμήθηκε με την παρά¬ 
γραφο 2 του άρθρου 2 του ΠΔ 121/1993 (ΦΕΚ 53Α) και 
τροποποιήθηκε με την παράγραφο 6 του άρθρου 2 του ι¬ 
δίου διατάγματος αντικαθίσταται ως εξής: 

"2. Οι γνώσεις των υποψηφίων εξετάζονται στους ακό¬ 
λουθους τομείς, σε τρεις ενότητες": 

ΕΝΟΤΗΤΑΑ 

(α) Λογιστική 1 (Γενική λογιστική και λογιστική εται¬ 
ριών) . 

(β) Ελεγκτική 1 (Αρχές και μέθοδοι της Ελεγκτικής). 

(γ) Φορολογία 1 (Κώδικας Φορολογικών Στοιχείων). 

(δ) Στοιχεία Αστικού και Εμπορικού Δικαίου. 

(ε) Μαθηματικά και Στατιστικές Μέθοδοι. 

(στ) Μία από τις επίσημες γλώσσες της Ευρωπαϊκής 
Κοινότητας, πλην της Ελληνικής, της οποίας να αποδει- 
κνύεται η επαρκής γνώση και ικανότητα χρησιμοποιήσε- 
ώςτης. 

(ζ) Οικονομική των επιχειρήσεων, πολιτική οικονομία και 
χρηματοοικονομικά. 

(η) Βασικές αρχές της οικονομικής διαχείρισης των επι¬ 
χειρήσεων. 

ΕΝΟΤΗΤΑ Β 

(θ) Λογιστική 2 (Βιομηχανική και Διοικητική λογιστική). 

(ι) Λογιστικά Πρότυπα και Σχέδια (Ελληνικό Γ ενικό Λο¬ 
γιστικό Σχέδιο, Κλαδικά Εθνικά Λογιστικά Σχέδια, Διεθνή 
Λογιστικά Πρότυπα). 

(ια) Δίκαιο Εταιριών και Πτωχευτικό Δίκαιο. 

(ιβ) Λογιστικές Εφαρμογές της Πληροφορικής 
(ιγ) Ελεγκτική 2 (Εσωτερικός έλεγχος). 

ΕΝΟΤΗΤΑ Γ 

(ιδ) Ελεγκτική 2 (Διαμόρφωση και διατύπωση πορισμά¬ 
των ελέγχου, ειδικοί έλεγχοι, επαγγελματική δεοντολο¬ 
γία). 

(ιε) Λογιστική 3 (Ανάλυση οικονομικών καταστάσεων), 
(ιστ) Φορολογία 2 (Εξειδικευμένα θέματα φορολογίας 
εισοδήματος και λοιποί φόροι). 

(ιζ) Εργατικό δίκαιο (συμπεριλαμβανομένου του δικαί¬ 
ου της κοινωνικής ασφαλίσεως). 

(ιη) Λογιστική 4 (Ενοποιημένες οικονομικές καταστά¬ 
σεις)". 

β. Η παράγραφος 4, όπως τροποποιήθηκε με την παρά¬ 
γραφο 6, του άρθρου 2του ΠΔ 121/1993, αντικαθίσταται 
ως εξής: 

"4. Τα υπό στοιχεία (γ), (δ), (ια), (ιστ) και (ιζ) γνωστικά α¬ 
ντικείμενα περιλαμβάνονται στην ειδική γραπτή δοκιμα¬ 
σία στην οποία υποβάλλονται οι επιθυμούντες την εγ¬ 
γραφή τους στο ελληνικό Μητρώο Ορκωτών Ελεγκτών, 
σύμφωνα με τις διατάξειςτηςπαραγράφου 5του άρθρου 
10, για την άσκηση του επαγγέλματος τους στην Ελλάδα". 
γ. Η παράγραφος 5 αντικαθίσταται ως εξής: 

"5. Οι εξετάσεις για το διορισμό στις βαθμίδες του Δό¬ 
κιμου Ορκωτού Ελεγκτή, του Επίκουρου Ορκωτού Ελε¬ 
γκτή και του Ορκωτού Ελεγκτή περιλαμβάνουν, αντίστοι¬ 
χα, όλα τα θέματα των ενοτήτων Α,Β και Γ. 

Κάθε έτος, οι ενδιαφερόμενοι που διαθέτουν τα απα¬ 
ραίτητα προσόντα, προϋποθέσεις και προϋπηρεσία, μπο¬ 
ρούν να εξετάζονται στις αντίστοιχες ενότητες γνωστι¬ 
κών αντικειμένων κατά την παραπάνω σειρά. 

Οι αποτυχόντες τρεις φορές στις εξετάσεις μιάς ενότη¬ 
τας αποκλείονται των περαιτέρω εξετάσεων". 

8. Η παράγραφος 3 του άρθρου 13 του ΠΔ 226/1992 α¬ 
ντικαθίσταται ως εξής: 

"3. Στο Μητρώο Ορκωτών Ελεγκτών εγγράφονται τα 
πρόσωπα της παραγράφου 5 του άρθρου 10, εφόσον 
πληρούν τις προϋποθέσεις που απαιτούνται από την πα¬ 
ράγραφο αυτή. Για την εγγραφή τους αποφασίζει το Ε¬ 
ποπτικό Συμβούλιο". 

9. Η παράγραφος 4 του άρθρου 13 του ΠΔ 226/1992 α¬ 
ντικαθίσταται ως εξής: 

"4. Πίνακας με τις επωνυμίες και τις διευθύνσεις όλων 
των εταιριών ή κοινοπραξιών ελεγκτών, που είναι εγγε¬ 
γραμμένες στο ειδικό μητρώο της επόμενης παραγρά¬ 
φου 5, καθώς και πίνακας μετά ονόματα των Ορκωτών 
Ελεγκτών της κάθε εταιρίας ή κοινοπραξίας βρίσκεται 
στη διάθεση του κοινού, στην έδρα και στα τυχόν άλλα 
γραφεία του Σ.Ο.Ε.". 

10. Στο άρθρο 14 του ΠΔ 226/1992 προστίθεται παρά¬ 
γραφος 5 ως εξής: 

"5. Οι ελληνικές ανώνυμες εταιρίες που δεν υπόκεινται 
στον υποχρεωτικό έλεγχο Ορκωτών Ελεγκτών, μπορούν 
να εκλέγουν τους τακτικούς ελεγκτές τους σύμφωνα με 
τις διατάξεις του άρθρου 18. Στην περίπτωση αυτή, η ε¬ 
κλεγόμενη εταιρία ή κοινοπραξία ελεγκτών μπορεί να διο¬ 
ρίζει ένα μόνο Ορκωτό Ελεγκτή προς διενέργεια του τα¬ 
κτικού ελέγχου, αντί των προβλεπόμενων δύο τουλάχι¬ 
στον τακτικών ελεγκτών. 

Οι διατάξεις των άρθρων 16 και 18 του παρόντος εφαρ¬ 
μόζονται αναλόγως και σε κάθε περίπτωση που η ελεγχό¬ 
μενη μονάδα χρησιμοποιεί προαιρετικά τις υπηρεσίες 
Ορκωτού Ελεγκτή για τη διενέργεια τακτικού ελέγχου 
επί της οικονομικής διαχειρίσεως και των οικονομικών 
καταστάσεών της". 

11. Στο άρθρο 15 του ΠΔ 226/1992 γίνονται οι ακόλου¬ 
θες τροποποιήσεις και προσθήκες: 

α. Στο τέλος της παραγράφου 2 προστίθενται τα εξής: 
"Δεν είναι ασυμβίβαστη με το επάγγελμα του Ορκωτού 
Ελεγκτή η διενέργεια ειδικού ελέγχου επί ορισμένων θε¬ 
μάτων. Ο διενεργήσας τον ειδικό έλεγχο καθώς και εται¬ 
ρία ή Κοινοπραξία Ελεγκτών της οποίας είναι αυτός εταί¬ 
ρος, διαχειριστής ή μέτοχος αποκλείονται της ασκήσεως 
του τακτικού ελέγχου της οικονομικής διαχειρίσεως και 
των οικονομικών καταστάσεων της επιχείρησης, εκμε¬ 
τάλλευσης ή οργανισμού του δημόσιου ή ιδιωτικού τομέα 


όπου διενεργήθηκε ο ειδικός έλεγχος κατά τη διάρκειά 
του και ένα έτος μετά την περάτωσή του. Ως ειδικός έ¬ 
λεγχος επί ορισμένων θεμάτων νοείται κυρίως η διενέρ¬ 
γεια ειδικής πραγματογνωμοσύνης κατ'εντολή δικαστη¬ 
ρίου και η αναμόρφωση ή προσαρμογή των λογαριασμών 
και των οικονομικών καταστάσεων προς αλλοδαπά ή διε¬ 
θνή λογιστικά και ελεγκτικά πρότυπα, 
β. Η παράγραφος 4 αντικαθίσταται ως εξής: 

"4. Απαγορεύεται στον Ορκωτό Ελεγκτή η ατομικώς ή 
δια τρίτου ανάληψη και διενέργεια οποιοσδήποτε ελε¬ 
γκτικής ή άλλης εργασίας, που δεν του ανατέθηκε από ε¬ 
ταιρία ή κοινοπραξία ελεγκτών στην οποία ανήκει. 

Επίσης, απαγορεύεται σε κάθε εταιρία ή κοινοπραξία ε¬ 
λεγκτών, η ασφαλιστική κάλυψη αυτής ή των μετόχων, ε¬ 
ταίρων ή κοινοπρακτούντων μελών της, σε ελεγχόμενη 
απ’αυτή ασφαλιστική εταιρία για ευθύνη αναφερόμενη 
στην παράγραφο 1 του άρθρου 19". 

12. Στην παράγραφο 1 του άρθρου 17του ΠΔ 226/1992 
γίνονται οι ακόλουθες τροποποιήσεις και προσθήκες: 

α. Το πρώτο εδάφιο αντικαθίσταται ως εξής: "Το Επο¬ 
πτικό Συμβούλιο εγγράφει στην ιδιαίτερη μερίδα του μη¬ 
τρώου της παραγράφου 5 του άρθρου 13 μόνο τις εται¬ 
ρίες ή κοινοπραξίες δύο τουλάχιστον Ορκωτών Ελεγκτών 
(ελεγκτικούς φορείς) που πληρούν τις ακόλουθες προϋ¬ 
ποθέσεις". 

β. Προστίθενται οι ακόλουθες διατάξεις με σημεία γ και 
δ: 

"γ) Η εταιρία ή κοινοπραξία ελεγκτών πρέπει να έχει 
πλήρη οικονομική και λειτουργική αυτοτέλεια και ανεξαρ¬ 
τησία από οποιοδήποτε ελεγχόμενο ή άλλο νομικό ή φυ¬ 
σικό πρόσωπο, καθώς και επαρκή δύναμη σε ελεγκτικό 
προσωπικό για την καλή και έγκαιρη εκτέλεση των ανα- 
λαμβανομένων ελέγχων. 

δ) Αντίγραφο του αρχικού και κάθε τροποποίησης κα¬ 
ταστατικού ή άλλου ανάλογου ή σχετικού εγγράφου, που 
κανονίζει και διέπει τα της εταιρίας ή κοινοπραξίας ελε¬ 
γκτών, υποβάλλεται στο Εποπτικό Συμβούλιο, μαζί με ο¬ 
νομαστικό κατάλογο που περιλαμβάνει τους αριθμούς 
μητρώου Σ.Ο.Ε. όλων των μετόχων ή εταίρων ή κοινο- 
πρακτούντων μελών της, καθώς και όλων των λοιπών Ορ¬ 
κωτών Ελεγκτών και των Επίκουρων, των Δόκιμων και των 
Ασκούμενων Ορκωτών Ελεγκτών, που ανήκουν στη δύνα¬ 
μη του ελεγκτικού προσωπικού της και παρέχουν απο¬ 
κλειστικά σ'αυτή τις υπηρεσίες τους ως ελεύθεροι επαγ- 
γελματίες ή με σχέση εξαρτημένης εργασίας". 

13. Το άρθρο 18του ΠΔ 226/1992 αντικαθίσταται ως ε¬ 
ξής: 

"Α ρ θ ρ ο 18 

Ανάθεση του ελέγχου - Αμοιβή 
1 α. Για κάθε τακτικό έλεγχο της παραγράφου 1 του άρ¬ 
θρου 3, τα κατά νόμον αρμόδια όργανα εκλέγουν σύμφω¬ 
να με τις εκάστοτε ισχύουσες διατάξεις μία τουλάχιστον 
από τις εταιρίες ή κοινοπραξίες ελεγκτών που είναι εγγε¬ 
γραμμένες στο ειδικό Μητρώο της παραγράφου 5 του άρ¬ 
θρου 13, η οποία αναθέτει την ευθύνη του συγκεκριμένου 
ελέγχου σε έναν τουλάχιστον Ορκωτό Ελεγκτή, διορίζο- 
ντάς τον για το σκοπό αυτό με τον αναπληρωματικό του. 

β. Κάθε οικονομική μονάδα που υπόκεινται στην υπο¬ 
χρέωση τακτικού ελέγχου μπορεί να ζητήσει από μία ή πε¬ 
ρισσότερες εταιρίες ή κοινοπραξίες ελεγκτών πίνακα των 
Ορκωτών Ελεγκτών, που ανήκουν στη δύναμή της. Από 
τον πίνακα αυτό, η προς έλεγχο μονάδα μπορεί να προ- 

τείνει στην εκλεγόμενη εταιρία ή κοινοπραξία το διορισμό 
ενός ή περισσοτέρων Ορκωτών Ελεγκτών, με τους ανα¬ 
πληρωματικούς τους. Η εταιρία ή κοινοπραξία ελεγκτών 
αποφασίζει για την αποδοχή ή μη της πρότασης αυτής. 

γ. Η κατά τα άνω εκλογή εταιρίας ή κοινοπραξίας και ο 
διορισμός Ορκωτού Ελεγκτή ή Ελεγκτών, υπόκειται στις 
ρυθμίσεις και τους περιορισμούς των διατάξεων του πα¬ 
ρόντος άρθρου. 

2. Κατά την ανάληψη των ελέγχων που προβλέπονται α¬ 
πό την προηγούμενη παράγραφο 1 διασφαλίζεται η ανε¬ 
ξαρτησία από την ελεγχόμενη μονάδα, τόσο της εκλεγό¬ 
μενης εταιρίας ή κοινοπραξίας ελεγκτών, όσο και του διο¬ 
ριζόμενου τακτικού ελεγκτή, καθώς και η δυνατότητα 
καλής και έγκαιρης εκτέλεσης του κάθε αναλαμβανόμε¬ 
νου ελέγχου. Ειδικότερα: 

α. Η ανάληψη οποιουδήποτε τακτικού ελέγχου γίνεται 
με την προϋπόθεση ότι η αμοιβή του συγκεκριμένου ε¬ 
λέγχου δεν υπερβαίνει το ένα δέκατο του συνόλου των ε¬ 
σόδων που πραγματοποίησε η εκλεγόμενη εταιρία ή κοι¬ 
νοπραξία κατά τη διάρκεια της προηγούμενης δωδεκά¬ 
μηνης διαχειριστικής χρήσης. Κατά την πρώτη εφαρμογή 
της διάταξης αυτής από κάθε εταιρία ή κοινοπραξία εγ- 
γραφόμενη στο Μητρώο του Σ.Ο.Ε., ως σύνολο εσόδων 
της προηγούμενης δωδεκάμηνης διαχειριστικής χρήσης 
της λαμβάνεται το γινόμενο του συνόλου της ανώτατης ε¬ 
πιτρεπόμενης ετήσιας απασχόλησης των Ορκωτών Ελε¬ 
γκτών και του βοηθητικού ελεγκτικού προσωπικού της, ε¬ 
πί το εκάστοτε ισχύον ενιαίο ωρομίσθιο της ίδια εταιρίας 
ή κοινοπραξίας ελεγκτών. 

β. Η ανάθεση του τακτικού ελέγχου μιάς οικονομικής 
μονάδας σε συγκεκριμένο Ορκωτό Ελεγκτή γίνεται για 
μια διαχειριστική χρήση και δεν μπορεί να επαναλαμβά¬ 
νεται για περισσότερες από πέντε (5) συνεχείς ή διακε¬ 
κομμένες χρήσεις, που λήγουν ύστερα από την 30η Ιουνί¬ 
ου 1997, εκτός αν έχει παρέλθει τριετία από την έκδοση 
του τελευταίου Πιστοποιητικού Ελέγχου του στη μονάδα 
αυτή. Κατ'εξαίρεση, το Εποπτικό Συμβούλιο μπορεί να ε¬ 
γκρίνει το διορισμό του ίδιου Ορκωτού Ελεγκτή για μια ε¬ 
πιπλέον χρήση, εφόσον κρίνει την παράταση αυτή ανα¬ 
γκαία. Επίσης, για μια τριετία ύστερα από τη λήξη ανα¬ 
στολής χορηγηθείσας κατά τις διατάξεις του άρθρου 22, 
απαγορεύεται η από μέρους του επανερχόμενου μέλους 
του Σώματος Ορκωτών Ελεγκτών ανάληψη του τακτικού 
ελέγχου οικονομικής μονάδας ή συνδεμένης με αυτή επι¬ 
χείρησης, στην οποίατο μέλος αυτό είχε προσφέρει υπη¬ 
ρεσίες με οποιονδήποτε τρόπο κατά τη διάρκεια της ανα¬ 
στολής του. 

γ. Η συνολική απασχόληση Ασκούμενου ή Ασκούμενων 
Ορκωτών Ελεγκτών σε κάθε συγκεκριμένο έλεγχο δεν υ¬ 
περβαίνει το σύνολο των ωρών απασχόλησης του Ορκω¬ 
τού Ελεγκτή και του λοιπού ελεγκτικού προσωπικού του 
στον ίδιο έλεγχο. 

3α. Στην κατά την παράγραφο 1 εκλεγόμενη εταιρία ή 
κοινοπραξία ελεγκτών αποστέλλεται έγγραφη ειδοποίη- 
ση-ε\ετολή από τη διοίκηση της προς έλεγχο μονάδας, 
μέσα σε πέντε (5) ημέρες από την ημερομηνία της εκλο¬ 
γής. Στην εντολή περιλαμβάνεται και το όνομα ή τα ονό¬ 
ματα των Ορκωτών Ελεγκτών, που ενδεχομένως προτεί- 
νονται από την προς έλεγχο μονάδα. 

β. Η εκλεγόμενη εταιρία ή κοινοπραξία οφείλει να απο¬ 
ποιηθεί αμέσως την εκλογή της, αν δεν πληρούνται οι 
προϋποθέσεις των περιπτ.α’ ή γ’ της προηγούμενης πα¬ 
ραγράφου 2, γνωστοποιώντας την αποποίησή της και στο 


Εποπτικό Συμβούλιο. Η παράλειψη της υποχρέωσης αυ¬ 
τής συνεπάγεται την επιβολή χρηματικής ποινής σε βά¬ 
ρος της εταιρίας ή κοινοπραξίας ελεγκτών από δρχ. πέντε 
εκατομμύρια (5.000.000) μέχρι το τριπλάσιο της ελάχι¬ 
στης αμοιβής ελέγχου, όπως αυτή προκύπτει από την ε¬ 
φαρμογή των διατάξεων της παραγράφου 6. Για την πα¬ 
ράλειψη και την έκταση της χρηματικής ποινής αποφασί¬ 
ζει το Πειθαρχικό Συμβούλιο. 

γ. Αν η εταιρία ή κοινοπραξία ελεγκτών δεν αποποιείται 
τον έλεγχο, οφείλει μέσα σε ένα μήνα από τη λήψη της ε¬ 
ντολής να γνωστοποιήσει στην προς έλεγχο μονάδα και 
στο Εποπτικό Συμβούλιο το όνομα του Ορκωτού Ελεγκτή 
ή Ελεγκτών, στους οποίους ανέθεσε την ευθύνη του συ¬ 
γκεκριμένου ελέγχου, καθώς και τις προϋπολογιζόμενες 
ώρες πραγματοποίησης του ελέγχου αυτού. Οι ώρες αυ¬ 
τές, συνυπολογιζόμενων και των ωρών άλλων τακτικών ε¬ 
λέγχων που έχουν ήδη ανατεθεί σε ένα Ορκωτό Ελεγκτή 
και πρέπει να πραγματοποιηθούν μέσα στη δωδεκάμηνη 
περίοδο από 1ης Ιουλίου εκάστου έτους μέχρι την 30η Ι¬ 
ουνίου του επόμενου, δεν μπορεί να υπερβαίνουν το α¬ 
νώτατο όριο ετήσιο απασχόλησης του ιδίου και του 
απ’αυτόν απασχολούμενου ελεγκτικού προσωπικού, ό¬ 
πως το όριο αυτό καθορίζεται από το Εποπτικό Συμβού¬ 
λιο, Τυχόν υπέρβαση του πιο πάνω ορίου, συνεπάγεται 
την επιβολή χρηματικής ποινής σε βάρος της εταιρίας ή 
κοινοπραξίας, από δρχ. πέντε εκατομμύρια (5.000.000) 
μέχρι το τριπλάσιο της αμοιβής που αντιστοιχεί στις 
καθ’υπέρβαση ανατεθείσες ώρες ελέγχου, η οποία απο- 
φασίζεται από το Πειθαρχικό Συμβούλιο. 

4. Ο Ορκωτός Ελεγκτής που διορίστηκε για τον τακτικό 
έλεγχο έχει τα δικαιώματα και τις υποχρεώσεις του άρ¬ 
θρου 16 και υπογράφει το σχετικό Πιστοποιητικό ή την 
Εκθεση Ελέγχου επ’ονόματί του και για λογαριασμό της 
εταιρίας ή κοινοπραξίας που του ανέθεσε τον έλεγχο. Α¬ 
ντίγραφο των δημοσιευμένων οικονομικών καταστάσεων 
αποστέλλεται από τον Ορκωτό Ελεγκτή στο Εποπτικό 
Συμβούλιο, μέσα σε δύο μήνες από την έκδοση του Πι¬ 
στοποιητικού Ελέγχου, μαζί με ανάλυση των ωρών απα¬ 
σχόλησης του ιδίου και του καθενός από το βοηθητικό 
προσωπικό του στο συγκεκριμένο έλεγχο. 

5. Αν ο τακτικός έλεγχος των οικονομικών καταστάσεων 
μιας οικονομικής μονάδας ανατίθεται σε δύο ή περισσό¬ 
τερους τακτικούς ελεγκτές που διορίστηκαν από μία ή πε¬ 
ρισσότερες εταιρίες ή κοινοπραξίες ελεγκτών, οι ελε¬ 
γκτές διενεργούν από κοινού τον έλεγχο και ευθύνονται 
εις ολόκληρον για κάθε βλάβη από τη χρήση του Πιστο¬ 
ποιητικού Ελέγχου. Οι ελεγκτές εκδίδουν ενιαίο Πιστο¬ 
ποιητικό Ελέγχου, στο οποίο διαχωρίζουν τη γνώμη τους 
σε περίπτωση διαφωνίας. 

6. Η μείωση της αμοιβής ελέγχου της παραγράφου 1 
του άρθρου 3, όπως αυτή καθορίζεται σύμφωνα με τις 
διατάξεις αυτής της παραγράφου, απαγορεύεται. 

Ειδικότερα: 

α. Με γενικές ή ειδικές αποφάσεις του Εποπτικού Συμ¬ 
βουλίου, καθορίζονται ετησίως οι ελάχιστες ώρες πραγ¬ 
ματοποίησης του τακτικού ελέγχου της κάθε μονάδας ή 
κατηγορίας μονάδων, οι οποίες πραγματοποιούνται μόνο 
από μέλη του Σ.Ο.Ε. εγγεγραμμένα στα οικεία Μητρώα 
του άρθρου 13. 

Για τον καθορισμό των ωρών αυτών, το Εποπτικό Συμ¬ 
βούλιο λαμβάνει ιδίως υπόψη τα δεδομένα της απαιτού- 
μενης χρονικής απασχόλησης στη συγκεκριμένη ή σε πα¬ 
ρεμφερείς μονάδες, όπως αυτά έχουν διαμορφωθεί από 

τους τακτικούς ελέγχους του Σώματος Ορκωτών Λογι¬ 
στών, καθώς καιτο αντικείμενο των εργασιών τους, το σύ¬ 
νολο ενεργητικού και τον ετήσιο κύκλο εργασιών και τον 
αριθμό του απασχολούμενου προσωπικού τους. 

β. Οι κατά τα ανωτέρω προσδιοριζόμενες ώρες, καθώς 
και το ελάχιστο μέσο ενιαίο ωρομίσθιο, που ισχύει κάθε 
φορά για την απασχόληση του Ορκωτού Ελεγκτή και του 
βοηθητικού ελεγκτικού προσωπικού του, βρίσκονται στη 
διάθεση των εταιριών ή κοινοπραξιών ελεγκτών. 

γ. Κάθε εταιρία ή κοινοπραξία ελεγκτών μπορεί να δια¬ 
φοροποιεί το μέσο ενιαίο ωρομίσθιο απασχόλησης των ε¬ 
λεγκτών της σε τιμή μεγαλύτερη του καθοριζόμενου από 
το Εποπτικό Συμβούλιο ελάχιστου ύψουςτου, μετηνπρο- 
υπόθεση ότι η διαφοροποίηση αυτή γνωστοποιείται στο 
Εποπτικό Συμβούλιο και ισχύει γενικά για όλους τους τα¬ 
κτικούς ελέγχους που αναλαμβάνονται από την εταιρία ή 
κοινοπραξία ελεγκτών ύστερα από την ημερομηνία της 
παραπάνω γνωστοποίησης. 

δ. Η υπέρβαση των προϋπολογιζόμενων ωρών πραγμα¬ 
τοποίησης τακτικού ελέγχου, που συνεπάγεται την αύξη¬ 
ση της αμοιβής ελέγχου, επιτρέπεται πάντοτε με την προ¬ 
ϋπόθεση ότι αυτή έχει γίνει αποδεκτή από την ελεγχόμε¬ 
νη μονάδα. 

ε. Το Εποπτικό Συμβούλιο παρακολουθεί τη νομιμότητα 
της ανάθεσης των τακτικών ελέγχων, καθώς και τις τιμο¬ 
λογούμενες αμοιβές και ερευνά κάθε περίπτωση έκπτω¬ 
σης ή επιστροφής της κατά τις διατάξεις αυτής της παρα¬ 
γράφου προσδιοριζόμενης ελάχιστης αμοιβής ελέγχου. 
Γιατο σκοπό αυτό το Εποπτικό Συμβούλιο μπορεί να καλεί 
κάθε εταιρία ή κοινοπραξία ελεγκτών να του υποβάλει τα 
κατά την κρίση του στοιχεία ή να αποφασίζει για τη διε¬ 
νέργεια ειδικού λογιστικού ελέγχου επί των βιβλίων και 
στοιχείων της, διενεργουμένου από διμελή τουλάχιστον 
Επιτροπή που συγκροτεί από μέλη του Εποπτικού και του 
Επιστημονικού Συμβουλίου. Στην περίπτωση που διαπι¬ 
στώνεται ότι, με οποιοδήποτε άμεσο ή έμμεσο τρόπο, έχει 
γίνει διαφοροποίηση της αμοιβής τακτικού ελέγχου κάτω 
της ελάχιστης, το Πειθαρχικό Συμβούλιο αποφασίζει για 
την επιβολή χρηματικής ποινής σε βάρος της υπεύθυνης 
εταιρίας ή κοινοπραξίας ελεγκτών, από δρχ. πέντε εκα¬ 
τομμύρια (5.000.000) κατ'ελάχιστον μέχρι το εικοσαπλά- 
σιο του ποσού της διαφοροποίησης. Σε περίπτωση υπο¬ 
τροπής, η επιβαλλόμενη νέα χρηματική ποινή δεν μπορεί 
να είναι χαμηλότερη από το τριπλάσιο της προηγούμενης. 

7. Κάθε ανάθεση τακτικού ελέγχου καταχωρίζεται σε ει¬ 
δικές μερίδες κατά Ορκωτό Ελεγκτή και εταιρία ή κοινο¬ 
πραξία ελεγκτών, τις οποίες τηρεί το Εποπτικό Συμβούλιο 
για την παρακολούθηση, τόσο της προσωπικής συμμετο¬ 
χής του Ορκωτού Ελεγκτή στους ανατιθέμενους σ’αυτόν 
ελέγχους και της τήρησης του καθοριζόμενου από το Ε¬ 
ποπτικό Συμβούλιο ανώτατου ορίου ετήσιας απασχόλη¬ 
σης του κάθε Ορκωτού Ελεγκτή και του ελεγκτικού προ- 
σωπικούτου, όσο και της τήρησης των λοιπών διατάξεων 
της παραγράφου 2 αυτού του άρθρου. Η μη έγκαιρη συμ¬ 
μόρφωση εταιρίας ή κοινοπραξίας ελεγκτών στις επιβαλ¬ 
λόμενες σε βάρος της χρηματικές ποινές, πέρα από τις 
διαδικασίες της παραγράφου 1 του πιο κάτω άρθρου 23, 
επισύρει και την ποινή της πρόσκαιρης διαγραφής, μέχρι 
ενός έτους, των μελώντης διοίκησης ή διαχείρισής της α¬ 
πό το μητρώο Ορκωτών Ελεγκτών, η οποία αποφασίζεται 
από το Πειθαρχικό Συμβούλιο". 

14. Στο άρθρο 19 το ΠΔ 226/1992 προστίθεται η εξής 
παράγραφος 3: 


"3. Κάθε εταιρία ή κοινοπραξία ελεγκτών μπορεί, αντί 
της εφαρμογής της προηγούμενης παραγράφου 2, να έ¬ 
χει επενδύσει σε τίτλους του ελληνικού δημοσίου, τοπο¬ 
θετημένους επ’ονόματίτης σε τράπεζα νομίμως λειτουρ¬ 
γούσα στην Ελλάδα, ποσό ίσο ή μεγαλύτερο από το δε¬ 
καπλάσιο των συνολικών εκάστοτε ετήσιων αποδοχών 
του Προέδρου του Αρείου Πάγου, υποβάλλοντας αντί¬ 
γραφο του σχετικού αποδεικτικού ή αποδεικτικών στη 
Γραμματεία του Εποπτικού Συμβουλίου. Η τοποθέτηση 
αυτή προορίζεται για κάλυψη της ευθύνης της εταιρίας ή 
κοινοπραξίας ελεγκτών για αποζημίωση οποιοσδήποτε 
ζημιωθέντος φυσικού ή νομικού προσώπου, σύμφωνα με 
τα αναφερόμενα στην παραπάνω παράγραφο 1. Το Επο¬ 
πτικό Συμβούλιο δικαιούται να ζητεί οποτεδήποτε, είτε α¬ 
ντίγραφο του ασφαλιστηρίου συμβολαίου, αν εφαρμόζε¬ 
ται η παράγραφος 2, είτε απευθείας επιβεβαιώσεις των 
τραπεζών αναφορικά με το τρέχον ύψος των προαναφε- 
ρομένων τοποθετήσεων της κάθε εταιρίας η κοινοπρα¬ 
ξίας ελεγκτών, η οποία και οφείλει να επιτρέπει τις επιβε¬ 
βαιώσεις αυτές". 

15. Το άρθρο 20 του ΠΔ 226/1992 τροποποιείται ως ε¬ 
ξής: 

α. Η παρ.1 του άρθρου 20 του ΠΔ 226/1992 αντικαθί¬ 
σταται ως εξής: 

“1. Για την άσκηση πειθαρχικού ελέγχου επί των μελών 
του Σώματος Ορκωτών Ελεγκών συγκροτείται τριμελές 
Πειθαρχικό Συμβούλιο. Τούτο αποτελείται από (α) έναν εν 
ενεργεία ή πρώην δικαστικό λειτουργό ως Πρόεδρο, (β) 
ένα μέλοςτου Εποπτικού Συμβουλίου οριζόμενο με τον α¬ 
ναπληρωτή του από το Εποπτικό Συμβούλιο και (γ) έναν 
Ορκωτό Ελεγκτή εκλεγόμενο με τον αναπληρωτή του α¬ 
πό τη Γ εν.Συνέλευση του Σώματος Ορκωτών Ελεγκτών. 

Ο Πρόεδρος διορίζεται με τον αναπληρωτή του από τον 
Υπουργό Εθν.Οικονομίας αφού ακολουθηθεί η διαδικα¬ 
σία τηςπαρ.3του άρθρου 41 του Ν. 1756/1988 (ΦΕΚ 35Α) 
εάν ο διοριζόμενος είναι εν ενεργεία δικαστικός λειτουρ¬ 
γός". 

β. Προστίθεται παράγραφος 6 ως εξής: 

"6. Οι διατάξεις αυτού του άρθρου εφαρμόζονται ανα- 
λόγως και στις εταιρίες ή κοινοπραξίες του άρθρου 17, 
πλην των ποινών της πιο πάνω παραγράφου 4, αν προ- 
βλέπονται διαφορετικές από άλλες διατάξεις". 

16. Η περίπτωση ε της παραγράφου 1 του άρθρου 21 
του ΠΔ 226/1992, αντικαθίσταται ως εξής: 

"ε. Συμπληρώσει το 70ο έτος της ηλικίας του ή έχει συ- 
νταξιοδοτηθεί ενωρίτερα". 

17. Η παράγραφος 3τουάρθρου22τουΠΔ 226/1992 α¬ 
ντικαθίσταται ως εξής: 

"3. Η εταιρία ή κοινοπραξία ελεγκτών που είναι εγγε¬ 
γραμμένη στο ειδικό Μητρώο της παραγράφου 5 του άρ¬ 
θρου 13, μπορεί να ζητήσει από το Εποπτικό Συμβούλιο 
την πρόσκαιρη διακοπή ασκήσεως του επαγγέλματος 
Ορκωτού Ελεγκτή, Επίκουρου ή Δοκίμου, αν αυτός, για α¬ 
ποδεδειγμένους λόγους υγείας, αδυνατεί να εκτελέσει ε¬ 
λεγκτικό έργο για συνεχές χρονικό διάστημα που διαρκεί 
περισσότερο από δύο μήνες. Για τους λόγους και το χρό¬ 
νο της διακοπής αποφαίνεται το Εποπτικό Συμβούλιο με 
βάση τα προσκομιζόμενα στοιχεία. Αν το Εποπτικό Συμ¬ 
βούλιο εγκρίνει τη διακοπή, αυτή δεν μπορεί να διαρκέσει 
για συνεχές ή διακεκομμένο χρονικό διάστημα μεγαλύτε¬ 
ρο της διετίας ή για όσο μικρότερο χρονικό διάστημα έ¬ 
παυσαν να συντρέχουν οι λόγοι εγκρίσεως της διακοπής" 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


18. Η παράγραφος 1 του άρθρου 23 του ΠΔ 226/1992 α¬ 
ντικαθίσταται ως εξής: 

"1. Πόροι του Σώματος Ορκωτών Ελεγκτών είναι: 

α) Εισφορά 2% επί των αμοιβών που τιμολογούνται και 
εισπράττονται από τις εταιρίες ή κοινοπραξίες ελεγκτών. 
Με αποφάσεις του Εποπτικού Συμβουλίου η εισφορά αυ¬ 
τή μπορεί να αυξάνεται μέχρι 3% όταν η αύξηση είναι α¬ 
ναγκαία για την αντιμετώπιση των προβλεπόμενων δαπα¬ 
νών του Σ.Ο.Ε. 

β) Οι εισφορές των Ορκωτών, των Επικούρων και των 
Δοκίμων Ορκωτών Ελεγκτών που καθορίζονται εκάστοτε 
με απόφαση της Γενικής Συνέλευσης του Σώματος. 

γ) Οι χρηματικές ποινές και τα πρόστιμα που επιβάλλο¬ 
νται σύμφωνα με το άρθρο 18 και την παράγραφο 4 του 
άρθρου 20. 

δ) Οι προς το Σώμα δωρεές, κληροδοσίες και κρατικές 
ή κοινοτικές επιχορηγήσεις. 

ε) Τα έσοδα εκ της διαθέσεως βιβλίων, εντύπων και εν 
γένει εκδόσεων του Σώματος. 

στ) Τα εισοδήματα εκ της καθ’οιονδήποτε τρόπο εκμε- 
ταλλεύσεως της κινητής ή ακινήτου περιουσίας αυτού. 

Τα υπό στοιχεία α, β και γ έσοδα αποδίδονται ευθέως 
στην οικονομική υπηρεσία του Σώματος Ορκωτών Ελε¬ 
γκτών ανά ημερολογιακό τρίμηνο, και εντός του επόμε¬ 
νου μήνα, με ευθύνη των εταιριών ή κοινοπραξιών ελε¬ 
γκτών, της ευθύνης τους καλυπτούσης και τις εισφορές 
και τα πρόστιμα που οφείλονται από τους συμμετέχοντες 
Ορκωτούς Ελεγκτές και τους απασχολούμενους Επίκου¬ 
ρους και Δόκιμους Ορκωτούς Ελεγκτές. Καθυστερημέ¬ 
νες εισφορές, χρηματικές ποινές και πρόστιμα των πιο 
πάνω περιπτώσεων α, β και γ, εισπράττονται αναγκαστι- 
κώς κατά τις διατάξεις περί εισπράξεως δημοσίων εσό¬ 
δων. Ως εκτελεστός τίτλος χρησιμεύει απόφαση του Ε¬ 
ποπτικού Συμβουλίου διαπιστούσατην οφειλή". 

19. Στο άρθρο 23 του ΠΔ 226/1992 προστίθεται παρά¬ 
γραφο 4 ως εξής: 

"4. Με αποφάσεις του Εποπτικού Συμβουλίου καθορίζε¬ 
ται το κατώτατο εισόδημα διαβίωσης των Ορκωτών Ελε¬ 
γκτών, Επικούρων και Δοκίμων, για όσο χρόνο τελούν σε 
πρόσκαιρη διακοπή του επαγγέλματος τους σύμφωνα με 
την παράγραφο 3 του άρθρου 22. Το εισόδημα αυτό κατα¬ 
βάλλεται από το Σώμα Ορκωτών Ελεγκτών, αντλούμενο α¬ 
πό τους πόρους του παρόντος άρθρου, στο μέτρο που δεν 
καλύπτεται από το Λογαριασμό Υγείας Μελών του Σ.Ο.Ε.". 

20. Στο παράρτημα 1 του ΠΔ 226/1992, η περίπτωση α 
της παραγράφου 3 αντικαθίσταται ως εξής: "α) Ουδείς 
διορίζεται στο Σώμα Ορκωτών Ελεγκτών, αν δεν έχει το 
προσήκονήθος". 

Αρθρο2 

Το άρθρο 1 του ΠΔ 227/1992 (ΦΕΚ 120Α) αντικαθίστα¬ 
ται ως εξής: 

11 Α ρ θ ρ ο 1 

Οπου στην κείμενη νομοθεσίαπροβλέπεται υποχρεωτι¬ 
κός έλεγχος της οικονομικής διαχειρίσεως Ανωνύμων Ε¬ 
ταιριών και Εταιριών Περιορισμένης Ευθύνης από Ορκω¬ 
τούς Ελεγκτές, ο έλεγχος ανατίθεται σε εταιρία ή κοινο¬ 
πραξία ελεγκτών που είναι εγγεγραμμένη στο ειδικό 
Μητρώο του άρθρου 13 του ΠΔ 226/1992. Η ανάθεση του 
τακτικού ελέγχου και η αμοιβή γι’αυτόν διέπεται από τις 
διατάξεις του άρθρου 18 του ιδίου προεδρικού διατάγμα¬ 
τος και τις τυχόν ειδικότερες διατάξεις που διέπουν την υ¬ 
ποκείμενη στον έλεγχο οικονομική μονάδα". 


ΔΙΑΦΟΡΕΣ ΔΙΑΤΑΞΕΙΣ 
Α ρ θ ρ ο 3 

1. Το Εποπτικό Συμβούλιο διαγράφει από το Μητρώο 
της παραγράφου 5 του άρθρου 13 του ΠΔ 226/1992 κάθε 
εταιρία ή κοινοπραξία η οποία μετά την παρέλευση ενός 
έτους από της δημοσιεύσεως του παρόντος στην Εφημε¬ 
ρίδα της Κυβερνήσεως, δεν πληρεί όλες τις προϋποθέ¬ 
σεις της παραγράφου 1 του άρθρου 17του ΠΔ 226/1992, 
όπως η παράγραφος αυτή τροποποιείται με τις διατάξεις 
της παραγράφου 12 του άρθρου 1 του παρόντος. 

2. Οι διατάξεις του παρόντος αρχίζουν να ισχύουν από 
τη δημοσίευσή τους στην Εφημερίδα της Κυβερνήσεως. 
Η διάταξη της παραγράφου 2, περιπτώσεις α και γ, του 
άρθρου 18 του ΠΔ 226/1992, όπως το άρθρο αυτό αντι¬ 
καθίσταται με την παράγραφο 13 του άρθρου 1 του πα¬ 
ρόντος, αρχίζουν να εφαρμόζονται για κάθε τακτικό έ- 
λεγχοπου αναλαμβάνεται μετάτην31ηΔεκεμβρίου 1997. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος. 

Αθήνα, 14 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟ Π ΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 342 (3) 

Ίδρυση Δ' Παθολογικής Κλινικής στην Ιατρική Σχολή του 
Εθνικού και Καποδιστριακού Πανεπιστημίου Αθηνών 
και καθορισμός του εσωτερικού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και7παρ. 5του Ν. 1268/82«Για 
τη δομή και λειτουργία των Α.Ε.Ι. (Α' 87) όπως η τελευταία 
αυτή διάταξη τροποποιήθηκε με το άρθρο 48 παρ. 2 του 
Ν. 1404/83 «Δομή και λειτουργία των Τ.Ε.Ι.» (ΑΊ73). 

β) του άρθρου 1 περ. ιιτου Π.Δ. 55/1996 (Α'48). 

2. Τη γνώμη της Γ ενικής Συνέλευσης της Ιατρικής Σχο¬ 
λής του Εθνικού και Καποδιστριακού Πανεπιστημίου Α¬ 
θηνών (συνεδρίαση 18.6.1997). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (άρθρο 29Α του Ν. 
1558/85 όπως αυτό προσετέθη με το άρθρο 27 του Ν. 
2081/92 - Α' 154 και τροποποιήθηκε με το άρθρο 1 παρ. 
2(α) του Ν. 2469/97-Α' 38). 

4. Τις αριθ. 425/1997 και 503/1997 γνωμοδοτήσεις του 
Συμβουλίου της Επικράτειας, με πρόταση του Υπουργού 
Εθνικής Παιδείας και Θρησκευμάτων, αποφασίζουμε: 

Άρθρο 1 

Ίδρυση - Αντικείμενο 

1. Ιδρύεται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών Δ' Παθολογική Κλινική. 

2. Η κλινική εξυπηρετεί εκπαιδευτικές, ερευνητικές και 
νοσηλευτικές ανάγκες στο γνωστικό αντικείμενο της Πα¬ 
θολογίας των ενηλίκων με ιδιαίτερο τομέα ενδιαφέρο¬ 
ντος τις Λοιμώξεις και τη θεραπεία τους. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

3. Η κλινική εντάσσεται στον Τομέα Παθολογίας. 

4. Στην κλινική οργανώνεται και λειτουργεί Μονάδα Ει¬ 
δικού Τακτικού Εξωτερικού Ιατρείου Λοιμώξεων. 

Άρθρο 2 
Αποστολή 

1. Η κλινική έχει ως αποστολή: 

α) Την κάλυψη των διδακτικών και ερευνητικών αναγκών 
της Ιατρικής Σχολής καθώς και Τμημάτωντου Πανεπιστη¬ 
μίου Αθηνών στα αντικείμενα δραοτηριότητάςτης. 

β) Την εξυπηρέτηση των διαφόρων κοινωνικών ανα¬ 
γκών όταν και οπότε ζητείται συγκεκριμένη συνδρομή 
που ανήκει στα θέματα με τα οποία ασχολείται. 

γ) Την ειδίκευση και εξειδίκευση ιατρών καθώς και άλ¬ 
λων λειτουργών των κλάδων υγείας και τη συνεχή εκπαί¬ 
δευση και επιμόρφωση αυτών. 

δ) Την παροχή περίθαλψης και νοσηλείας σε ενήλικες 
αρρώστους με διάφορα παθολογικά προβλήματα και 
προβληματικές λοιμώξεις. 

ε) Την εκτέλεση πειραματικών ερευνητικών προγραμ¬ 
μάτων με σκοπό τη μελέτη και αναζήτηση νέων θεραπευ¬ 
τικών μεθόδων. 

οτ) Τη συνεργασία για την πραγματοποίηση ερευνών 
και ανταλλαγή επιστημονικών γνώσεων με άλλα ακαδη¬ 
μαϊκά ή ερευνητικά ιδρύματα της ημεδαπής ή της αλλο¬ 
δαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής. 

2. Το εκπαιδευτικό έργο της κλινικής περιλαμβάνει την 
εκπαίδευση των φοιτητών της Ιατρικής Σχολής, την εκ¬ 
παίδευση των ειδικευμένων, ειδικευομένων και εξειδικευ- 
ομένων ιατρών. 

α) Η εκπαίδευση των φοιτητών που είναι το πρωταρχικό 
έργο της κλινικής επιτελείται από το Διδακτικό Ερευνητι¬ 
κό Προσωπικό (ΔΕΠ) της κλινικής υπό την εποπτεία του 
διευθυντή της με τη συνδρομή άλλων πανεπιτημιακών 
κλινικών ή και επιστημόνων εφ' όσον τούτο κρίνεται ανα¬ 
γκαίο. Η εκπαίδευση των φοιτητών είναι θεωρητική και 
πρακτική σύμφωνα με το πρόγραμμα σπουδών. Παράλ¬ 
ληλα οι φοιτητές παρακολουθούν τις επιστημονικές δρα¬ 
στηριότητες της κλινικής και της μονάδας της. 

β) Η εκπαίδευση των ειδικευμένων, ειδικευομένων καιε- 
ξειδικευομένων ιατρών διακρίνεται σε πρακτική και θεω¬ 
ρητική. Η πρακτική αποσκοπεί στην απόκτηση πείρας 
στην παθολογική διαγνωστική και διαγνωστική των λοι¬ 
μώξεων και στη θεραπευτική αγωγή. Τούτο επιτυγχάνεται 
με την αποσχόλησή τους στην μονάδα της κλινικής και τη 
συμμετοχή τους στις εφημερίες της κλινικής. Ειδικά για 
τους ειδικευόμενους και εξειδικευόμενους ιατρούς κα¬ 
ταρτίζεται πρόγραμμα εκπαίδευσης και άσκησης που πε¬ 
ριλαμβάνει την ενεργό συμμετοχή τους στο κλινικό έργο 
(νοσηλεία ασθενών, εξωτερικά ιατρεία, εφημερίες επει¬ 
γόντων περιστατικών κ.λπ.) Η θεωρητική εκπαίδευση πε¬ 
ριλαμβάνει κλινικά και θεωρητικά μαθήματα, συζητήσεις 
ενδιαφερουσών περιπτώσεων, φροντιστιριακές ασκή¬ 
σεις, σεμινάρια και βιβλιογραφική ενημέρωση. 

3. Το κλινικό έργο της κλινικής περιλαμβάνει την περί¬ 
θαλψη των ασθενών που νοσηλεύονται ή παρακολουθού- 
νται στην κλινική και την μονάδα της και συνυφαίνεται με 
την πρακτική των φοιτητών και ιατρών. Οι υπηρεσίες της 
κλινικής είναι διαγνωστικές, εργαστηριακά διερευνητικές 
και θεραπευτικές. 


Άρθρο 3 
Προσωπικό 

1. Η κλινική στελεχώνεται από: 

α) Μέλη του Διδακτικού και Ερευνητικού Προσωπικού 
(ΔΕΠ) της Ιατρικής Σχολής, που το γνωστικό τους αντι¬ 
κείμενο εμπίπτει στα διδακτικά, ερευνητικά και νοσηλευ¬ 
τικά ενδιαφέροντα της κλινικής. 

β) Ειδικευμένους ειδικευόμενους και εξειδικευόμενους 
ιατρούς και λοιπούς επιστήμονες. 

γ) Μέλη του Ειδικού Διοικητικού Τεχνικού Προσωπικού 
(Ε.Δ.Τ.Π.) 

δ) Μέλη δοικητικού, υγειονομικού και λοιπού προσωπι¬ 
κού στο οποίο τοποθετείται στην κλινική. 

2. Η υπηρεσιακή κατάσταση του προσωπικού διέπεται 
από τις κείμενες κατά κατηγορία προσωπικού διατάξεις. 

Άρθρο 4 

Διοίκηση - Αρμοδιότητες 

1. Η κλινική διευθύνεται από διευθυντή που είναι μέλος 
του διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής και ορίζεται με τη διαδικασία του άρθρου 
28παρ. 22του Ν. 2083/1992. 

2. Ο διευθυντής ασκεί τις αρμοδιότητες που ορίζει το 
άρθρο 7του Ν. 1268/82 και επιπλέον: Καταρτίζει και υπο¬ 
βάλλει αρμοδίως το ετήσιο πρόγραμμα λειτουργίας για 
τις διδακτικές και ερευνητικές δραστηριότητες της κλινι¬ 
κής και μεριμνά για την εφαρμογή τους. Μεριμνά για την 
υλοποίησητων αποφάσεωντωνσυλλογικώνοργάνωντου 
νοσοκομείου, στο οποίο λειτουργεί η κλινική για την πα¬ 
ροχή νοσηλευτικού έργου. Μεριμνά για τη στελέχωση της 
κλινικής με το αναγκαίο προσωπικό. Μεριμνά για την οι¬ 
κονομική διαχείριση των εσόδων. Υποβάλλει τον ετήσιο α¬ 
πολογισμό των δραστηριοτήτων. Εισηγείται τους υπεύ¬ 
θυνους αναλωσίμων υλικών και του κινητού εξοπλισμού 
και υπογράφει κάθε εξερχόμενο έγγραφο. 

Άρθρο 5 

Εγκατάσταση - Λειτουργία 

1. Η κλινική εγκαθίσταται και λειτουργεί σε νοσοκομείο 
με τη διαδικασία του άρθρου 13παρ. 1 του Ν. 1397/1983 
(Α' 143). 

2. Ο διευθυντής έχει την ευθύνη για την εν γένει λει¬ 
τουργία της κλινικής τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο διευθυντής ε¬ 
νημερώνεται για κάθε ερευνητική πειραματική εργασία 
πριν από τη διεξαγωγή της και καθορίζει την προτεραιό- 
τητα χρήσης οργάνων και χώρων όταν δεν υπάρχει σχετι¬ 
κή απόφαση. 

3. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνητι¬ 
κής πειραματικής εργασίας επιστρέφονται, μετά τη χρη¬ 
σιμοποίησή τους, στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές ερευνητικές και νοση¬ 
λευτικές δραστηριότητες της κλινικής. 

Άρθρο 6 
Έσοδα 

Τα έσοδα της κλινικής προέρχονται από: 

α) Την εκτέλεση ερευνητικών προγραμμάτων που 

πραγματοποιούνται για ίδιο λογαριασμό ή λογαριασμό 
τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Τις πιστώσεις που διατίθενται από το τμήμα Ιατρικής 
με τη διαδικασία του άρθρου 4 παρ. 3 του ν. 2083/1992 (Α' 
159). 

δ) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο για τους σκοπούς της 
κλινικής. 

Άρθρο 7 

Τηρούμενα Βιβλία 

1. Τα βιβλία και στοιχεία που τηρούνται από την κλινική 
είναι τα εξής: 

• Πρωτόκολλο εισερχόμενης - εξερχόμενης αλληλο¬ 
γραφίας 

• Βαθμολόγιο φοιτητών 

•Αρχείο ασθενών 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Κατάλογος επιστημονικών βιβλίων, περιοδικών και 
οργάνων 

• Βιβλίο επιστημονικής δραστηριότητας 

• Βιβλίο μεταβολής προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 343 ( 4 ) 

Κατανομή οργανικών θέσεων Προέδρων Εφετών και Ε- 
φετών σε Εφετείατου Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 2, εδ. α', περ. αα'του 
Ν. 1756/1988 «Κώδικας Οργανισμού Δικαστηρίων και κα¬ 
τάστασης Δικαστικών Λειτουργών» (Α' 35). 

2. Τις διατάξεις του άρθρου 16 παρ. 2 εδ. β' του Ν. 
2521/1997 «Ειδικό μισθολόγιο διδακτικών λειτουργών, μι¬ 
σθολόγια κύριου προσωπικού Νομικού Συμβουλίου του 
Κράτους και ιατροδικαστών και άλλες διατάξεις» (Α' 174). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) όπως προ¬ 
στέθηκαν με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1, παρ. 2α του Ν. 2469/1997 
(Α' 38). 


4. Την 40/1997 γνώμη του Προέδρου του Αρείου Πάγου 
μετά από προτάσεις των δικαστικών λειτουργών που δι¬ 
ευθύνουν τα εφετεία της Χώρας. 

5. Το γεγονός ότι το παρόν διάταγμα δεν προκαλεί επι¬ 
πλέον δαπάνη σε βάρος του κρατικού προϋπολογισμού. 

6. Την 519/1997 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δικαιοσύνης, 
αποφασίζουμε: 

Άρθρο 1 

Οι πέντε (5) νέες οργανικές θέσεις των Προέδρων Εφε¬ 
τών και οι δεκαπέντε (15) των Εφετών που συστήθηκαν 
μετά την ισχύ των διατάξεων του άρθρου 16 παρ. 2 εδ. β' 
του Ν. 2521/1997 κατανέμονται κατά Εφετείο ως εξής: 

1. Στο Εφετείο Αθηνών: Τρεις (3) οργανικές θέσεις Προ¬ 
έδρων Εφετών, οριζομένου του συνολικού αριθμού αυ¬ 
τών σε τριάντα πέντε (35) και έξι (6) οργανικές θέσεις Ε¬ 
φετών, οριζομένου του συνολικού αριθμού αυτών σε εκα¬ 
τόν ογδόντα (180). 

2. Στο Εφετείο Πειραιώς: Τρεις (3) οργανικές θέσεις Ε¬ 
φετών, οριζομένου του συνολικού αριθμού αυτών σε 
τριάντα δύο (32). 

3. Στο Εφετείο Θεσσαλονίκης: Μία (1) οργανική θέση 
Προέδρου Εφετών, οριζομένου του συνολικού αριθμού 
αυτών σε εννέα (9) και δύο (2) οργανικές θέσεις Εφετών 
οριζομένου του συνολικού αριθμού αυτών σε σαράντα ε¬ 
πτά (47). 

4. Στο Εφετείο Ναυπλίου: Μία (1) οργανική θέση Προέ¬ 
δρου Εφετών, οριζομένου του συνολικού αριθμού αυτών 
σε δύο (2). 

5. Στο Εφετείο Λάρισας: Μία (1) οργανική θέση Εφέτη, 
οριζομένου του συνολικού αριθμού αυτών σε δέκα πέντε 
(15). 

6. Στα Εφετεία Κρήτης, Θράκης καιΔωδεκανήσου: Ανά 
μία (1) οργανική θέση Εφέτη, οριζομένου του συνολικού 
αριθμού αυτών σε έντεκα (11), εννέα (9) και πέντε (5) α¬ 
ντίστοιχα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στο Π.Δ. 316/97 «Ίδρυση μετονομασία σχολών και τμη¬ 
μάτων στο Πανεπιστήμιο Αιγαίου» που δημοσιεύτηκε στο 
ΦΕΚ 223/4.11.97 τ.Α') γίνεται η εξής διόρθωση: 

Στις θέσεις του Τμήματος Ναυτιλίας και Επιχειρηματι¬ 
κών Υπηρεσιών του Πανεπιστημίου Αιγαίου που ιδρύο¬ 
νται με το άρθρο 5 του Π.Δ. 316/1997 και στη στήλη των- 
θέσεων ΕΔΤΠ, ΑΤ Κατηγορίας προστίθενται οι αριθμοί «4 
3 3»που εκ παραδρομής έχουν παραλειφθεί. 

(Από το Υπουργείο Εθν. Παιδείας & Θρησκ/των) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


